Document ID: 32013R0777

REGOLAMENT TAL-KUMMISSJONI (UE) Nru 777/2013
tat-12 ta' Awwissu 2013
li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwu għall-klodinafop, il-klomażon, id-diuron, l-etalfluralin, il-joksimil, l-iprovalikarb, l-idrażid malejka, il-mepanipirim, il-metkonażol, il-prosulfokarb u t-tepraloksidim f’ċerti prodotti jew fuqhom
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u partikolarment l-Artikolu 14(1)(a) u l-Artikolu 49(2) tiegħu,
Billi:
(1)
Għall-joksimil, l-iprovalikarb, l-idrażid malejka u l-mepanipirim, il-livelli massimi ta’ residwu (MRLs - maximum residue levels) ġew stabbiliti fl-Anness II u fil-Parti B tal-Anness III tar-Regolament (KE) Nru 396/2005. Għall-klodinafop, il-klomażon, id-diuron, l-etalfluralin, il-metkonażol, il-prosulfokarb u t-tepraloksidim, l-MRLs huma stabbiliti fil-Parti A tal-Anness III ta’ dak ir-Regolament.
(2)
Għall-klodinafop, l-Awtorità Ewropea dwar is-Sigurtà fl-Ikel, minn hawn ‘il quddiem “l-Awtorità”, bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (2). L-Awtorità pproponiet li tibdel id-definizzjoni tar-residwu. Hija rrakkomandat li tbaxxi l-MRL għal-ħabba tas-segala u l-ħabba tal-qamħ. Għal prodotti oħra hi rrakkomandat li tgħolli jew iżomm l-MRLs eżistenti.
(3)
Għall-klomażon, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (3). L-Awtorità rrakkomandat li tbaxxi l-MRL għall-ħxejjex aromatiċi, iż-żerriegħa tal-lift u ż-żerriegħa tal-qara’. Għal prodotti oħra hi rrakkomandat li tgħolli jew iżomm l-MRLs eżistenti. L-Awtorità kkonkludiet li fir-rigward tal-MRLs għall-ħjar, il-bettieħ (kiwanos) u l-ġdur xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskji. Billi m’hemmx ebda riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawk l-MRLs se jiġu riveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(4)
Għad-diuron, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (4). L-Awtorità pproponiet li tibdel id-definizzjoni tar-residwu. Hija rrakkomandat li tbaxxi l-MRL għal frott pomaċi u l-għeneb tal-inbid. Għal prodotti oħra hi rrakkomandat li tgħolli jew iżomm l-MRLs eżistenti. L-Awtorità kkonkludiet li fir-rigward tal-MRLs għal frott pomaċi u għall-għeneb tal-inbid xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskji. Billi m’hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawk l-MRLs se jiġu riveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(5)
Għall-etalfluralin, meta wieħed iqis li l-użu tiegħu m’għadux awtorizzat fl-Unjoni u ma ġie notifikat ebda użu awtorizzat f’pajjiżi terzi, l-Awtorità rrakkomandat li jitnaqqas l-MRL għall-prodotti kollha għal-livell rilevanti tad-determinazzjoni analitika (LOD - level of determination). Għalhekk l-MRLs stabbiliti għall-etalfluralin fl-Annessi II u III għandhom jiġu mħassra.
(6)
Għal joksimil, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (5). L-Awtorità rrakkomandat li tgħolli jew iżomm l-MRLs eżistenti għall-prodotti kollha.
(7)
Għall-iprovalikarb, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (6). L-Awtorità rrakkomandat li tbaxxi l-MRL għall-patata, it-tadam, il-ħass, l-iskalora u r-rukola. Għal prodotti oħra hi rrakkomandat li tgħolli jew iżomm l-MRLs eżistenti. L-Awtorità kkonkludiet li fir-rigward tal-MRLs għal ħass, l-iskalora u r-rukola, xi informazzjoni ma kinitx disponibbli u kienet meħtieġa aktar konsiderazzjoni mill-maniġers tar-riskji. Billi m’hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew fil-livell identifikat mill-Awtorità. Dawk l-MRLs se jiġu rriveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(8)
Għall-idrażid malejka, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (7). L-Awtorità pproponiet li tibdel id-definizzjoni tar-residwu għall-ħalib u rrakkomandat li tbaxxi l-MRL għal ħalib tal-baqar, il-ħalib tan-nagħaġ u l-ħalib tal-mogħoż. Għal prodotti oħra hi rrakkomandat li tgħolli jew iżomm l-MRLs preżenti. L-Awtorità kkonkludiet li fir-rigward tal-MRLs għall-patata, il-karrotti, iz-zunnarija bajda, it-tewm, il-basal u l-għenieqed tal-basal, xi informazzjoni ma kinitx disponibbli u kienet meħtieġa aktar konsiderazzjoni mill-maniġers tar-riskji. Billi m’hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew fil-livell identifikat mill-Awtorità. Dawk l-MRLs se jiġu riveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(9)
Għal mepanipirim, l-Awtorità bagħtet opinjoni motivata dwar il-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (8). L-Awtorità pproponiet li tibdel id-definizzjoni tar-residwu. Hija rrakkomandat li jitbaxxa l-MRL għall-għeneb tal-mejda, l-għeneb tal-inbid, il-frawli, it-tadam u l-brunġiel. Għal prodotti oħra hi rrakkomandat li tgħolli jew iżomm l-MRLs eżistenti.
(10)
Għal metkonażol, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (9). L-Awtorità pproponiet li tibdel id-definizzjoni tar-residwu. Hi rrakkomandat li tbaxxi l-MRL għal piżelli (friski mingħajr il-miżwed), il-karawett, il-ħabba tas-segala u l-fwied tal-bovini. Għal prodotti oħra hi rrakkomandat li tgħolli jew iżomm l-MRLs eżistenti. L-Awtorità kkonkludiet li fir-rigward tal-MRLs għall-bettieħ (kiwanos), xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskji. Billi m’hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawk l-MRLs se jiġu riveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(11)
Għal prosulfokarb, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (10). L-Awtorità rrakkomandat li tbaxxi l-MRL għall-patata, xorta ta’ krafes (celeriac), l-għerq mustarda, iz-zunnarija bajda, l-għeruq tat-tursin, is-sassefrika, il-basal, l-għenieqed tal-basal, il-basal żgħir, il-fażola (friska bil-miżwed), il-fażola (friska mingħajr il-miżwed), il-piżelli (friski bil-miżwed), il-piżelli (friski mingħajr il-miżwed), l-asparagu, il-karfus, il-qaqoċċ, il-kurrat, il-fażola (niexfa), il-piżelli (niexfa), iż-żerriegħa tal-peprin, iż-żerriegħa tal-ġirasol, il-ħabba tax-xgħir, il-ħabba tal-ħafur, il-ħabba tas-segala u l-ħabba taċ-ċereali. Għal prodotti oħra hi rrakkomandat li tgħolli jew iżomm l-MRLs eżistenti. L-Awtorità kkonkludiet li fir-rigward tal-MRLs għall-frawli, il-karrotti, xorta ta’ krafes (celeriac), l-għerq mustarda, iz-zunnarija l-bajda, l-għeruq tat-tursin, is-sassefrika, il-ħxejjex aromatiċi, il-karfus u l-ħwawar (miż-żerriegħa u mill-frott u l-berries) xi informazzjoni ma kienx disponibbli u li kienet meħtieġa aktar konsiderazzjoni mill-maniġers tar-riskji. Billi m’hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawk l-MRLs se jiġu riveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(12)
Għal tepraloksidim, l-Awtorità bagħtet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (11). L-Awtorità pproponiet li tibdel id-definizzjoni tar-residwu. Hija rrakkomandat li tbaxxi l-MRL għall-patata, il-pitravi, il-karrotti, xorta ta’ krafes (celeriac), l-għerq mustarda, iz-zunnarija bajda, l-għeruq tat-tursin, is-sassefrika, in-nevew, il-ġdur, il-fażola (niexfa), l-għazz (niexfa), il-piżelli (niexfa), iż-żerriegħa tal-kittien, iż-żrieragħ tal-lift, il-laħam tat-tjur, ix-xaħam tat-tjur, il-fwied tat-tjur u l-bajd tal-għasafar. Għal prodotti oħra hi rrakkomandat li tgħolli jew iżomm l-MRLs eżistenti. L-Awtorità kkonkludiet li fir-rigward tal-MRLs għall-frawli, il-frott żgħir ieħor u l-berries, il-qoxra tal-kukurbitaċea li tittiekel, il-ħxejjex Brassica, il-weraq tal-karfus, il-kurrat, il-fażola (niexfa), l-għazz u l-piżelli (niexef), xi informazzjoni ma kinitx disponibbli u kienet meħtieġa aktar konsiderazzjoni mill-maniġers tar-riskji. Billi m’hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawk l-MRLs se jiġu riveduti b’konsiderazzjoni tal-informazzjoni disponibbli fi żmien sentejn mill-pubblikazzjoni ta’ dan ir-Regolament.
(13)
Fuq il-bażì tal-opinjonijiet motivati tal-Awtorità u b’konsiderazzjoni tal-fatturi rilevanti tas-suġġett ikkonsidrat, l-emendi xierqa għall-MRLs jissodisfaw ir-rekwiżiti tal-Artikolu 14(2) tar-Regolament (KE) Nru 396/2005.
(14)
L-imsieħba kummerċjali tal-Unjoni ġew ikkonsultati permezz tal-Organizzazzjoni Dinjija tal-Kummerċ dwar l-MRLs il-ġodda u l-kummenti tagħhom ġew ikkunsidrati.
(15)
Biex lill-Istati Membri u lill-partijiet interessati jingħatalhom iż-żmien iħejju ruħhom biex jissodisfaw ir-rekwiżiti l-ġodda li se jirriżulataw mill-emenda tal-MRLs, għandu jgħaddi perjodu raġonevoli ta’ żmien qabel ma jsiru applikabbli l-MRLs emendati
(16)
L-Anness II tar-Regolament (KE) Nru 396/2005, il-Parti A u l-Parti B tal-Anness III u l-Anness V sa dak ir-Regolament għandhom għalhekk jiġu emendati skont dan.
(17)
Biex jippermetti l-kummerċjalizzazzjoni, l-ipproċessar u l-konsum normali tal-prodotti, dan ir-Regolament għandu jipprovdi arranġament tranżizzjonali għall-prodotti li ġew prodotti qabel il-modifika tal-MRLs u li għalihom l-informazzjoni turi li kien hemm livell għoli ta’ protezzjoni tal-konsumaturi.
(18)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali, u la l-Parlament Ewropew u lanqas il-Kunsill ma opponewhom,
ADOTTAT DAN IR-REGOLAMENT:
Artikolu 1
L-Annessi II, III u V tar-Regolament (KE) Nru 396/2005 huma emendati skont l-Anness ta’ dan ir-Regolament.
Artikolu 2
Ir-Regolament (KE) Nru 396/2005 kif kien qabel ma ġie emendat permezz ta’ dan ir-Regolament għandu jibqa’ japplika għall-prodotti li kienu prodotti qabel is-6 ta' Marzu 2014.
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni f’Il-Ġurnal Uffiċjali tal-Unjoni Ewropea.
Għandu japplika mis-6 ta' Marzu 2014.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-12 ta’ Awwissu 2013.

Labels: 1
17
20
0
3
6